கிறிஸ்மஸ் சீசன் என்னும்போது ஞாபகம் வரும் விஷயம். ஆறு வருடங்களுக்கு முன்னர் கொழும்பில் அலுவலக கிறிஸ்மஸ் பார்ட்டி. அப்போது எனக்கு மேலதிகாரியாக இருந்தவர் லியம் ஹேனிஸ்ஸி என்ற ஐரிஷ்காரர். பார்ட்டியில் அவர் தள்ளாடிக்கொண்டிருக்கும்போது நான் கேட்ட இரண்டு விஷயங்களில் ஒன்று(முதலாவது கேள்வி ஆரம்பத்திலும் பதில் இறுதியிலும்) இந்த ஐரிஷ்காரரின் இசைத்திறமை பற்றியது. அவர் சொல்ல சொல்ல ஆச்சர்யமாக இருந்தது. ஒவ்வொரு ஐரிஷ்காரர் வீட்டிலும் தப்பாமல் பியானோ இருக்குமாம். இசையும் சேர்ச்சும் சேர்ந்த வாழ்க்கை. இசையுலகின் ஜாம்பவான்களான U2, Boyzone, Corrs, Tenors, Westlife என பல கலைஞர்களும் குழுக்களும் அந்த தேசத்தில் இருந்து வந்தவர்கள். இவர்களில் முதன்மையானவர் என்று நான் கருதுவது என்யாவை. பின்னாளில் புகழின் உச்சிக்கு போன செலின் டியோனின் பாடல்கள் அநேகமானவற்றில் என்யாவின் பாதிப்பு இருக்கும். மைக்கல் ஜாக்சனின் Heal the world இல் கூட கொஞ்சமே என்யாவின் இசை தொட்டு தொட்டு. அது ஏன், ரகுமான் “Dreams on fire, Sajna” போன்ற பாடல்களை கொம்போஸ் பண்ணும்போது என்யா ஞாபகத்துக்கு வராமல் இருந்திருக்கமாட்டார். அப்படி ஒரு வற்றா ஊற்று போன்ற இசை என்யாவுடையது. ஜீனியஸ்.